പൈറേറ്റ്സ് ഓഫ് കരീബിയൻ : ഡെഡ് മെൻ ടെൽ നോ ടെയിൽസ്

2017 ൽ പുറത്തിറങ്ങിയ ഒരു ഹോളിവുഡ് ഫാന്റസി ചലച്ചിത്രമാണ് പൈറേറ്റ്സ് ഓഫ് കരീബിയൻ : ഡെഡ് മെൻ ടെൽ നോ ടെയിൽസ്. പൈറേറ്റ്സ് ഓഫ് കരീബിയൻ ചലച്ചിത്ര പരമ്പരയിലെ അഞ്ചാമത് ചിത്രവും 2011 ൽ പുറത്തിറങ്ങിയ ഓൺ സ്ട്രേഞ്ചർ ടൈഡ്സ് എന്ന ചിത്രത്തിന്റെ തുടർച്ചയുമാണ് ഡെഡ് മെൻ ടെൽ നോ ടെയിൽസ്. ചില പ്രദേശങ്ങളിൽ ഈ ചിത്രം പൈറേറ്റ്സ് ഓഫ് കരീബിയൻ :  സലാസാർസ് റിവെൻജ് എന്ന പേരിലും അവതരിപ്പിച്ചു. ജോണി ഡെപ്പ്, കെവിൻ മക്നല്ലി, ജെഫ്റി റഷ് തുടങ്ങിയവർ യഥാക്രമം മുൻ ചിത്രങ്ങളിലെ അവരുടെ വേഷങ്ങളായ ജാക്ക് സ്പാരോ, ജോഷമീ ഗിബ്‌സ് പിന്നെ ഹെക്ടർ ബർബോസ എന്നിവ പുനരവതരിപ്പിച്ചു. ഓൺ സ്ട്രേഞ്ചർ ടൈഡ്സിൽ അസാനിധ്യരായിരുന്ന ഒർലാൻഡൊ ബ്ലൂം, കീറ നൈറ്റ്ലി എന്നിവർ ഈ ചിത്രത്തിൽ യഥാക്രമം വിൽ ടേർണർ, എലിസബത്ത് സ്വാൻ എന്നീ വേഷങ്ങളിൽ തിരിച്ചെത്തി.

ചിത്രത്തിന് പ്രചോദനമായത് 2003 ൽ റിലീസ് ചെയ്ത പരമ്പരയിലെ തന്നെ ദ കഴ്സ് ഓഫ് ദ ബ്ലാക്ക് പേൾ എന്ന ചിത്രമാണ്. 2011 ൽ ഓൺ സ്ട്രേഞ്ചർ ടൈഡ്സ് പുറത്തിറങ്ങിയ ഉടനെ ഈ ചിത്രത്തിന്റെ അണിയറ പ്രവർത്തനങ്ങൾ തുടങ്ങിയിരുന്നുവെങ്കിലും പല കാരണങ്ങൾ മൂലം 2017 ൽ മാത്രമേ റീലീസ് ചെയ്യാൻ കഴിഞ്ഞുള്ളു. മെയ് 26, 2017 ന് റിലീസ് ചെയ്ത ചിത്രം പ്രേക്ഷകരിൽ സമ്മിശ്രപ്രതികരണം ഉളവാക്കി. 

 References 

വർഗ്ഗം:2017-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:വാൾട്ട് ഡിസ്നി ചലച്ചിത്രങ്ങൾ